Številka: 024-20/2019/48

Datum: 22. 11. 2022

**Zapisnik 15. seje Sveta za območja z omejenimi možnostmi za kmetijsko dejavnost, 22. 11. 2022**

Prisotni: Janez Beja (KGZS), Boris Orešek (SKS), Metod Jagodic, Andreja Ferreira (GIS), Andreja Borec (FKBV), Roman Savšek (ZDRD), Perpar Anton (BF),Jožica Gričnik (ZKS), Sašo Horvat (TNP), Tomaž Cunder (KIS), Kolar Gregor, Štajnberger Izidor, Vovk Jože, Ferlež Roman.

MKGP: Irena Šinko, Tatjana Buzeti, Hermina Oberstar, Silvester Kranjec.

Dnevni red:

1. Ugotavljanje sklepčnosti in potrditev dnevnega reda,

2. Pregled in potrditev zapisnika 14. seje Sveta za OMD,

3. Predstavitev posodobitve točkovanja KMG v OMD,

4. Predstavitev stališča protestne skupine OMD Haloze na nov sistem točkovanja OMD,

5.Informacija o obdavčitvi plačila za OMD,

6. Razno.

Ad 1.

Prisotnih je bilo 10 članov Sveta. Seja je bila sklepčna.

Sklep 1 : **Svet za OMD potrjuje predlagani dnevni red.**

Ad 2.

Zapisnik 14. seje je bil potrjen.

Sklep 2 : **Svet za OMD potrjuje zapisnik 14. seje Sveta za OMD.**

V uvodu je ministrica povzela dogodke na seji OE KGZS Ptuj, kjer so bili predstavljeni izračuni, da vsi izgubljajo, da strmina ni pravilno ovrednotena,… Na drugi strani iz sklepa 14 seje sveta za OMD izhaja, da nekateri niso za prehodno obdobje, a da je to politična odločitev ministrice za ublažitev prehoda. Točkovanje bo predstavljeno tudi poslancem v državnem zboru.

Pri posledicah suše je bilo ugotovljeno za 86 mio škode. 10.600 KMG bo dobilo pomoč na podlagi odloka. Gre za hitro pomoč namenjeno živinorejskim kmetijam, meja z deležniki je bila dogovorjena na obtežbi 0,9 GVŽ/ha. Nameni se v dveh stopnjah pomoči in sicer za travinje in njive.

V odzivu sta bili podani 2 mnenji in sicer, da se prehodno obdobje ne podpira, ker vsi v OMD nimajo težkih pogojev za pridelavo in je potemtakem nižanje plačila OMD upravičeno, ter mnenje, da prehod na nižje plačilo mora biti pameten.

Ad 3 in Ad 4 (združeni točki).

Predstavnik MKGP je predstavil novo točkovanje KMG v OMD, redistribucijo točk in plačil po Sloveniji, ter še nekaj izračunov oziroma primerov iz območja Haloz.

Sledila je razprava, kjer so besedo najprej dobili predstavniki iz Haloz, ki so izpostavili:

poleg strmine je prisoten še vpliv suše, ker je zemlja lapor, voda odteče in predelki so manjši, travniki so večinoma grbinasti, vse se kosi ročno. Za primerjavo so navedli kmetijo iz Pohorja na dobrih 1000 m nadmorske višine, kjer kmetujejo lažje. S traktorji gredo, do kjer se da, da so sicer proti subvencijam, če bi dobili plačane proizvode. Pomislek imajo tudi z določitvijo povprečnega nagiba na GERK, saj ima vsak GERK dva različna nagiba (bolj in manj strmi del). Da so pogoji kmetovanja težki potrjuje tudi nezanimanje ravninskih kmetov za najem te zemlje v Halozah.

Predstavljena je bila tudi situacija s točkovanjem v Posavju, Dolenjskem in Beli Krajini. Ugotavljajo, da plačilo OMD prispeva k preprečevanju zaraščanja tudi v bolj nižinskih delih OMD, da so lastnosti tal neprimerno določena, ter da bi OMD morale izplačevati tudi druge državne inštitucije. Preneseni so bili tudi sklepi OE KGZS Novo mesto. Predstavnik KIS in član sveta je na kratko ponovil oz. razložil model točkovanja, Ponovil je, da dosedanji model točkovanji ni vseboval vrednotenja izgube prihodka zaradi nadmorske višine, sedanji pa ga in je to ključna razlika, izdelava metodologije pa da je sledila projektni nalogi, a se jo da tudi dopolniti. Vse se tudi ne da zapisati v strokovno nalogo, določene podrobnosti se zato da videti na KIS-u.

Sklep 3: **Svet za OMD predlaga, da se naslednje leto naredi revizija točkovanja predvsem na strminah.**

Sklep 4: **Svet za OMD predlaga, da MKGP s strokovnimi sodelavci preveri stanje na terenu v Halozah.**

Sklep 5: **Svet za OMD vztraja, da je meja obtežbe 0,9 GVŽ/ha na OMD veliko previsoka in predlaga določitev nižje - primernejše meje.**

Ad 5.

Predstavnica MKGP pojasni, da je bil predlog novele zakona o dohodni dne 17.11.2022 na tretji obravnavi obravnavan v Državnem zboru RS. V 26. členu je med drugim določeno, da so do oprostitve plačila dohodnine od dohodkov, pridobljenih v zvezi z osnovno kmetijsko in osnovno gozdarsko dejavnostjo upravičena tudi **plačila za naravne in druge omejitve (t.im. OMD), značilne za posamezno območje, kot jih določa 71. člen Uredbe 2021/2115/EU, v višini 50 % plačila.** Sprememba oprostitve plačila iz v celoti neobdavčenega plačila za OMD se spreminja na obdavčitev v višini 50%.

Na novo pa se v 5. točko v 26. člena ZDoh-2 dodaja tudi oprostitev za podpore subvencioniranju zavarovalnih premij, s čimer se želi tudi skozi davčno politiko spodbuditi večji obseg zavarovanj kmetijskih pridelkov in živali s ciljem tudi s tem v večji meri ublažiti posledice podnebnih sprememb v kmetijski pridelavi.

Sprememba je tudi pri vodenju knjig in uveljavljanju normiranih stroškov, kjer je mogoče ,uveljavljati 80% normiranih stroškov.

V razpravi so člani sveta menili, da bo imela vključitev OMD v dohodnino širše posledice, torej ne le (višjo) plačilo dohodnine, pač pa tudi vpliv na veliko drugih transferjev socialne politike.

Sklep 6: **Svet za OMD ostro nasprotuje kakršnikoli obdavčitvi OMD. Na podlagi predstavitve plačil OMD ugotavlja, da ni strokovnih podlag za vključitev OMD plačila v obdavčitev.**

Ad. 6 - Razno

Podana je bila informacija, da je v letošnji suši (l. 2022) bila še večja popašenost travinja s strani prostoživečih travojedih živali in da to moramo nasloviti čez razne ukrepe. Predsednik sveta je podal svoje mnenje, po katerem meni, da je pripravljenost za odstrel oziroma uravnavanje populacij vrst prisotna s strani lovskih organizacij prisotna za vse vrste, le za jelena ne.

Pripravil:

Silvester Kranjec